Izvor: Borna Filić/Pixsell

Etičko povjerenstvo pozvalo je u srijedu sve sudionike izbora da se u izbornoj promidžbi drže temeljnih vrijednosti Izbornog etičkog kodeksa, a osobito da se suzdrže od iznošenja podataka o privatnom životu suparnika u izborima i članova njihovih obitelji, priopćeno je iz Povjerenstva.

Etičko povjerenstvo time je reagiralo na recentne izjave sudionika izbora o članovima obitelji njihovih suparnika.

Predsjednik SDP-a Zoran Milanović nedavno je tijekom razgovora s braniteljima izjavio kako je majka predsjednika HDZ-a Andreja Plenkovića bila "vojni lekar", a potom je HDZ-ov kandidat Milan Kujundžić prozvao Milanovića da kaže "tko su i što su roditelji njegovih najbližih suradnika koji su radili za Udbu, a neki od njegovih najbližih suradnika su i ubijali".

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.